**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES
SOCIĀLO UN VESELĪBAS JAUTĀJUMU KOMITEJAS SĒDES PROTOKOLS Nr. 5**

Madonā

2024. gada 17. jūlijā

Sēde sasaukta plkst. 14.00

Sēdi atklāj plkst. 14.00

Sēde notiek attālināti videokonferences platformā ZOOM.

Sēdē tika veiks audioieraksts.

**Sēdi vada**: sociālo un veselības jautājumu komitejas priekšsēdētājs Andris Sakne.

**Protokolē:** lietvede Baiba Bajāre.

**Sēdē piedalās deputāti**: Aigars Šķēls, Aivis Masaļski, Kaspars Udrass, Artūrs Čačka, Zigfrīds Gora.

**Sēdē nepiedalās deputāti**: Gatis Teilis, Vita Robalte, Rūdolfs Preiss – attaisnotu iemeslu dēļ.

**Sēdē piedalās:**

Administrācijas darbinieki: Liene Ankrava – finanšu nodaļas vadītāja, Artūrs Leimanis – informācijas tehnoloģiju speciālists, Sarmīte Melle – juriste, Agita Semjonova – nekustamā īpašuma pārvaldības un teritoriālās plānošanas nodaļas vadītājas vietniece.

Iestāžu vadītāji un darbinieki: Ilze Fārneste – Sociālā dienesta vadītāja, Aina Pidika – Sociālā dienesta lietvede, Biruta Radžēle – Sociālās palīdzības nodaļas vadītāja, Anna Sīpola – Bāriņtiesas locekļa palīdze.

Sēdes vadītājs Andris Sakne iepazīstina ar Madonas novada pašvaldības domes Sociālo un veselības jautājumu komitejas sēdes darba kārtību.

**DARBA KĀRTĪBA:**

**0. Par darba kārtību**

ZIŅO: Andris Sakne

**1. Par grozījumiem 2024. gada 30. maija lēmumā Nr. 327 “Par mantas nodošanu bezatlīdzības lietošanā biedrībai “Latvijas Samariešu apvienība””**

ZIŅO: Agita Semjonova

**2. Par pašvaldības telpu nodošanu bezatlīdzības lietošanā biedrībai “Latvijas Samariešu apvienība”**

ZIŅO: Agita Semjonova

**3. Par saistošo noteikumu “Grozījumi Madonas novada pašvaldības 2023. gada 30. novembra saistošajos noteikumos Nr.18 “Brīvprātīgās iniciatīvas pabalsti Madonas novadā”” nodošanu sabiedrības viedokļa noskaidrošanai**

ZIŅO: Biruta Radžēle

**4. Par 28.12.2023. Madonas novada pašvaldības domes lēmuma Nr. 810 (protokols Nr. 23, 24. p.) pielikuma precizēšanu**

ZIŅO: Zigfrīds Gora

**0. Par darba kārtību**

ZIŅO: Andris Sakne

Sēdes vadītājs aicina balsot par sēdes darba kārtību.

**Atklāti balsojot: ar 6 balsīm "Par" (Aigars Šķēls, Aivis Masaļski, Kaspars Udrass, Artūrs Čačka, Zigfrīds Gora, Andris Sakne), "Pret" – nav, "Atturas" – nav, "Nepiedalās" – nav, Madonas novada pašvaldības domes sociālo un veselības jautājumu komiteja NOLEMJ:**

Apstiprināt 2024. gada 17. jūlija Madonas novada pašvaldības domes Sociālo un veselības jautājumu komitejas sēdes darba kārtību.

**1. Par grozījumiem 2024. gada 30. maija lēmumā Nr. 327 “Par mantas nodošanu bezatlīdzības lietošanā biedrībai “Latvijas Samariešu apvienība””**

ZIŅO: Agita Semjonova

Sēdes vadītājs aicina balsot par lēmuma projektu.

**Atklāti balsojot: ar 6 balsīm "Par" (Aigars Šķēls, Aivis Masaļski, Kaspars Udrass, Artūrs Čačka, Zigfrīds Gora, Andris Sakne), "Pret" – nav, "Atturas" – nav, "Nepiedalās" – nav, Madonas novada pašvaldības domes sociālo un veselības jautājumu komiteja NOLEMJ:**

**Atbalstīt lēmuma projektu un virzīt uz domes sēdi.**

Lēmuma projekts:

Madonas novada pašvaldībā 2024. gada 30. maijā pieņemts domes lēmums Nr. 327 (protokols Nr. 9, 14. p.) “Par mantas nodošanu bezatlīdzības lietošanā biedrībai “Latvijas Samariešu apvienība””, kura 1.1. nolemts deleģētā pārvaldes uzdevuma – dienas centra pakalpojums pilngadīgām personām, dienas aprūpes centra pakalpojums pilngadīgām personām ar garīga rakstura traucējumiem, atbalsta centra pakalpojums, zupas virtuves pakalpojums, higiēnas pakalpojums – izpildei nodot biedrībai "Latvijas Samariešu apvienība" telpas ēkā Parka ielā 6, Madonā, ar to kopējo platību 540,9 m2, kas atrodas nekustamajā īpašumā, kas reģistrēts uz pašvaldības vārda Madonas pilsētas zemesgrāmatas nodalījumā Nr. 100000141234, kadastra apzīmējums 7001 001 0992 001.

2024. gada 13. jūnijā Madonas novada pašvaldībā saņemts biedrības “Latvijas Samariešu apvienība” iesniegums (reģistrēts 13.06.2024. ar Nr. 2.1.3.1/24/2255), kurā lūgts ļaut izmantot vienu telpu ēkā Parka iela 6, Madona, biroja, administratīvajām un saimnieciskajām vajadzībām deleģēto uzdevumu “Aprūpe mājās” un “Dienas centra pakalpojums” vajadzībām.

Lai izskatītu jautājumu par telpu nodošanu bezatlīdzībā biedrībai “Latvijas Samariešu apvienība”, ir nepieciešams veikt grozījumus 2024.gada 30. maija lēmuma Nr.327 (protokols Nr. 9, 14.p) lemjošās daļas 1. 1., izsakot to jaunā redakcijā.

Pamatojoties uz Pašvaldību likuma 10.panta pirmo daļu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Veikt grozījumus Madonas novada pašvaldības domes 2024. gada 30. maija lēmumā Nr. 327 (protokols Nr.9, 14.p.) “Par mantas nodošanu bezatlīdzības lietošanā biedrībai “Latvijas Samariešu apvienība’”, izsakot tā lemjošās daļas 1.1. punktu jaunā redakcijā:

1.1. telpas ēkā Parka ielā 6, Madonā, ar to kopējo platību 525,4 m2, izņemot 1. stāva telpu Nr. 001-3 (platība - 17,2 m2) un 2. stāva telpu Nr. 001-29 (platība 24,9), kas atrodas nekustamajā īpašumā, kas reģistrēts uz pašvaldības vārda Madonas pilsētas zemesgrāmatas nodalījumā Nr. 100000141234, kadastra apzīmējums 7001 001 0992 001, atbilstoši 2018. gada 8. februārī veiktajai ēkas kadastrālās uzmērīšanas lietai. Telpas ir izremontētas, tās pilnībā ir lietojamas pārvaldes uzdevuma veikšanai un tām nav bojājumu.

2. Uzdot Nekustamā īpašuma pārvaldības un teritoriālās plānošanas nodaļai veikt grozījumus noslēgtajā līgumā Nr. 2.9.10/24/43.

**2. Par pašvaldības telpu nodošanu bezatlīdzības lietošanā biedrībai “Latvijas Samariešu apvienība”**

ZIŅO: Agita Semjonova

Sēdes vadītājs aicina balsot par lēmuma projektu.

**Atklāti balsojot: ar 6 balsīm "Par" (Aigars Šķēls, Aivis Masaļski, Kaspars Udrass, Artūrs Čačka, Zigfrīds Gora, Andris Sakne), "Pret" – nav, "Atturas" – nav, "Nepiedalās" – nav, Madonas novada pašvaldības domes sociālo un veselības jautājumu komiteja NOLEMJ:**

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

2024. gada 13. jūnijā Madonas novada pašvaldībā saņemts biedrības “Latvijas Samariešu apvienība” iesniegums (reģistrēts 13.06.2024. ar Nr. 2.1.3.1/24/2255), kurā lūgts ļaut izmantot vienu telpu ēkā Parka iela 6, Madona, biroja, administratīvajām un saimnieciskajām vajadzībām deleģēto uzdevumu “Aprūpe mājās” un “Dienas centra pakalpojums” vajadzībām.

Nodibinājumam ar 2005. gada 20. maija Valsts ieņēmumu dienesta lēmumu ir piešķirts sabiedriskā labuma organizācijas statuss darbības jomās – labdarība, sabiedrības, it īpaši trūcīgo un sociāli mazaizsargāto personu grupu, sociālās labklājības celšana, un ar 2020. gada 9. decembra lēmumu - palīdzības sniegšana katastrofu gadījumos un ārkārtas situācijās.

Saskaņā ar Publiskas personas finanšu līdzekļu un mantas izšķērdēšanas novēršanas likuma 5.panta pirmo daļu un otrās daļas 41) punktu publiskas personas mantu aizliegts nodot privātpersonai vai kapitālsabiedrībai bezatlīdzības lietošanā. Šā panta pirmās daļas noteikumi neattiecas uz gadījumiem, kad atvasināta publiska persona savu mantu nodod lietošanā sabiedriskā labuma organizācijai vai sociālajam uzņēmumam.

Publiskas personas finanšu līdzekļu un mantas izšķērdēšanas novēršanas likuma 5.panta trešā daļa paredz, ja publiskas personas mantu nodod bezatlīdzības lietošanā, par to pieņemot lēmumu. Pamatojoties uz likumu par publiskas personas mantas nodošanu bezatlīdzības lietošanā, slēdz rakstveida līgumu. Līgumā nosaka arī attiecīgās publiskas personas institūcijas tiesības kontrolēt, vai bezatlīdzības lietošanā nodotā manta ir izlietota likumīgi un lietderīgi.

Pamatojoties uz Pašvaldību likuma 10. panta pirmās daļas 21.punktu, Publiskas personas finanšu līdzekļu un mantas izšķērdēšanas novēršanas likuma 5.panta otrās daļas 41. punktu, trešo un sesto daļu,atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Nodot biedrībai “Latvijas Samariešu apvienība”, reģistrācijas Nr. 40008001803, bezatlīdzības lietošanā telpu Nr. 001-29, Parka iela 6, Madona, Madonas novads, ar kadastra apzīmējumu 7001 001 0992 001, kopējā platība 24,9 kv.m.

2. Līgumu par telpu nodošanu bezatlīdzības lietošanā slēgt līdz 2027. gada 31. maijam.

3. Telpas tiek nodotas ar mērķi biroja, administratīvajām un saimnieciskajām vajadzībām deleģēto uzdevumu “Aprūpe mājās” un “Dienas centra pakalpojums” vajadzībām.

4. Nodibinājumam ir pienākums nekavējoties nodot bezatlīdzības lietošanā nodotās telpas atpakaļ, ja tās tiek izmantotas pretēji paredzētajam lietošanas mērķim, vai tiek izbeigts līgums par telpu nodošanu bezatlīdzības lietošanā vai iestājas līgumā par telpu nodošanu bezatlīdzības lietošanā cits minēts gadījums.

5. Uzdot Nekustamā īpašuma pārvaldības un teritoriālās plānošanas nodaļai sagatavot līgumu par telpu nodošanu bezatlīdzības lietošanā.

**3. Par saistošo noteikumu “Grozījumi Madonas novada pašvaldības 2023. gada 30. novembra saistošajos noteikumos Nr. 18 “Brīvprātīgās iniciatīvas pabalsti Madonas novadā”” nodošanu sabiedrības viedokļa noskaidrošanai**

ZIŅO: Biruta Radžēle

Sēdes vadītājs aicina balsot par lēmuma projektu.

**Atklāti balsojot: ar 6 balsīm "Par" (Aigars Šķēls, Aivis Masaļski, Kaspars Udrass, Artūrs Čačka, Zigfrīds Gora, Andris Sakne), "Pret" – nav, "Atturas" – nav, "Nepiedalās" – nav, Madonas novada pašvaldības domes sociālo un veselības jautājumu komiteja NOLEMJ:**

**Atbalstīt lēmuma projektu.**

Lēmuma projekts:

Madonas novada bāriņtiesa 2024. gada 18.jūnijā ar vēstuli Nr. NBT/1.37/24/1497 lūgusi pašvaldībai rast iespēju noteikt atlīdzību par aizgādņa pienākumu pildīšanu vai rast jebkuru citu risinājumu, kas atvieglotu aizgādņu piesaistīšanas procesu, jo ir problemātiski atrast cilvēku, kurš uzņemtos aizgādņa pienākumus.

Pašvaldību likuma 4. panta pirmās daļas 11.punktā noteikta viena no pašvaldības autonomajām funkcijām: īstenot aizgādnībā esošo personu tiesību un interešu aizsardzību. Šo funkciju realizē bāriņtiesa. Civillikuma Ģimenes tiesību daļā reglamentēta aizgādnība pār personām, kuras saskaņā ar likumu nespēj uzņemties tiesisku atbildību par savu rīcību. Personu ar garīga rakstura vai citiem veselības traucējumiem un personu, kas izlaidīga vai izšķērdīga dzīvesveida dēļ draud novest sevi vai savu ģimeni trūkumā, likumiskais pārstāvis ir aizgādnis. Aizgādnību pār iepriekšminētajām personām nodibina tiesa, ierobežojot viņu rīcībspēju, taču viņu likumisko pārstāvi – aizgādni – pēc tiesas sprieduma ieceļ bāriņtiesa.

Atlīdzība par aizgādņa pienākumu veikšanu netiek nodrošināta no valsts budžeta līdzekļiem visā valstī vienlīdzīgi, kā tas ir aizbildņiem. Madonas novada bāriņtiesa norāda, ka Labklājības ministrijas ieskatā pašvaldības, samērā ar sava budžeta iespējām, var piešķirt pabalstu aizgādņiem par pienākumu pildīšanu. Taču finansiāla atbalsta nodrošināšana aizgādņiem ir pašvaldības brīvprātīga iniciatīva, attiecīgi katra pašvaldība savos saistošajos noteikumos nosaka kritērijus šāda atbalsta saņemšanai.

Pašvaldību likuma 44. panta otrajā daļā paredzēts, ka dome var izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi, ievērojot likumos vai Ministru kabineta noteikumos paredzēto funkciju izpildes kārtību. Pašvaldības brīvprātīgā iniciatīva ir atbalstīt Madonas novada pašvaldības iedzīvotāju iniciatīvas projektus, organizējot konkursus katru gadu un paredzot līdzfinansējumu projektu īstenošanai.

 Madonas novadā spēkā ir pašvaldības 2023. gada 30. novembra saistošie noteikumi Nr. 18 “Brīvprātīgās iniciatīvas pabalsti Madonas novadā” (turpmāk – saistošie noteikumi Nr. 18), kas nosaka Madonas novada pašvaldības brīvprātīgās iniciatīvas pabalstu veidus, apmērus, to piešķiršanas un izmaksas kārtību un to personu loku, kuras ir tiesīgas saņemt pabalstus.

Ir izstrādāti saistošie noteikumi “Grozījumi Madonas novada pašvaldības 2023. gada 30. novembra saistošajos noteikumos Nr.18 “Brīvprātīgās iniciatīvas pabalsti Madonas novadā””, kas paredz ieviest jaunu brīvprātīgās iniciatīvas pabalstu: pabalsts aizgādnībā esošas personas aizgādnim.

Pašvaldību likuma 46. panta trešajā daļā paredzēts, ka saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām.

Madonas novada pašvaldības 2024. gada 29.februāra saistošo noteikumu Nr.7 “Madonas novada pašvaldības nolikums” 78. punktā paredzēts, ka saistošo noteikumu projekts un tam pievienotais paskaidrojuma raksts tiek izskatīts Domes komitejā pēc piekritības. Domes komiteja pieņem atzinumu par saistošo noteikumu projekta publicēšanu pašvaldības oficiālajā tīmekļvietnē sabiedrības viedokļa noskaidrošanai.

Pamatojoties uz Pašvaldību likuma 46. panta trešo daļu, Madonas novada pašvaldības 2024. gada 29.februāra saistošo noteikumu Nr.7 “Madonas novada pašvaldības nolikums” 78. punktu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības domes Sociālo un veselības jautājumu komiteja NOLEMJ:

Uzdot Madonas novada Centrālās administrācijas Attīstības nodaļai organizēt pašvaldības saistošo noteikumu “Grozījumi Madonas novada pašvaldības 2023. gada 30. novembra saistošajos noteikumos Nr.18 “Brīvprātīgās iniciatīvas pabalsti Madonas novadā”” projekta un to paskaidrojuma raksta publicēšanu pašvaldības oficiālajā tīmekļvietnē sabiedrības viedokļa noskaidrošanai.

**4. Par 28.12.2023. Madonas novada pašvaldības domes lēmuma Nr. 810 (protokols Nr. 23, 24. p.) pielikuma precizēšanu**

ZIŅO: Zigfrīds Gora

Sēdes vadītājs aicina balsot par lēmuma projektu.

**Atklāti balsojot: ar 6 balsīm "Par" (Aigars Šķēls, Aivis Masaļski, Kaspars Udrass, Artūrs Čačka, Zigfrīds Gora, Andris Sakne), "Pret" – nav, "Atturas" – nav, "Nepiedalās" – nav, Madonas novada pašvaldības domes sociālo un veselības jautājumu komiteja NOLEMJ:**

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Latvija īsteno Eiropas Sociālā fonda Plus programmu materiālās nenodrošinātības mazināšanai 2021.–2027. gadam. Sabiedrības integrācijas fonds, turpinot atbalsta sniegšanu mazaizsargātām personām, iesaistīts Eiropas Sociālā fonda Plus programmas materiālās nenodrošinātības mazināšanai 2021.-2027. gadam īstenošanā, ir izvēlējies partnerorganizācijas, kas nodrošina pārtikas un pamata materiālās palīdzības komplektu izdali un papildpasākumu īstenošanu trūcīgām, maznodrošinātām vai krīzes situācijā nonākušām mājsaimniecībām.

Madonas novada pašvaldība ar biedrību “Latvijas Sarkanais Krusts” 2024. gada 2. janvārī ir noslēgusi līgumu Nr. 2.9.10/24/2 par sociāli mazaizsargāto iedzīvotāju paku izdales punktiem Madonas novadā. Pamatojoties uz adreses maiņu un ESF+ programmas (MK 2022. gada 21. jūnija noteikumu Nr. 381 "Eiropas Sociālā fonda Plus programmas materiālās nenodrošinātības mazināšanai 2021.–2027. gadam īstenošanas noteikumi"), biedrība “Latvijas Sarkanais Krusts” lūdz precizēt Madonas novada pašvaldības domes 28.12.2023. lēmuma Nr. 810 (protokols Nr. 23, 24. p.) pielikuma – ES atbalsta paku izdales punktu adreses – ierakstu: Nr. 13, Mētru iela 1, Mētriena, Mētrienas pagasts, Madonas novads, telpas platība (m2) 30.0, cita telpa.

Lai izskatītu jautājumu par adreses precizēšanu, ir nepieciešams veikt grozījumus 2023. gada 28. decembra lēmuma Nr. 810 (protokols Nr. 23, 24. p.) pielikumā.

Pamatojoties uz Pašvaldību likuma 10. panta pirmo daļu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Veikt grozījumus 2023. gada 28. decembra lēmuma Nr. 810 (protokols Nr. 23, 24. p.) pielikumā, izsakot to jaunā redakcijā:

Nr. p. k. ES atbalsta paku

izdales punktu adreses Telpas platība (m2) Paku atrašanās vieta: sociālā darbinieka kabinets / cita telpa (ierakstīt atbilstošo) Piezīmes

13. Centra iela 5, Mētriena, Mētrienas pagasts, Madonas novads 12,00 cita telpa

2. Uzdot Nekustamā īpašuma pārvaldības un teritoriālās plānošanas nodaļai veikt grozījumus 02.01.2024. ar biedrību “Latvijas Sarkanais Krusts” noslēgtajā līgumā Nr. 2.9.10/24/2.

Sēdes darba process, ziņojumi, priekšlikumi, komentāri, diskusijas atspoguļoti sēdes audio ierakstā.

Sēdi slēdz plkst. 14.45

Sēdes vadītājs: A. Sakne

Sēdes protokolētāja: B. Bajāre